86 QUINT JÓZSEF 



Összes vizsgálataimnál, melyeket friss anyagon végeztem., sohasem talál- 

 tam tiszta Cymatopleura-kdX, mindig tele voltak apró göröngyökkel, humusz- 

 szemecskékkel és homokrészletekkel, úgy hogy meg sem lehetett különböztetni a 

 környező iszaptól. Emez idegen anyagok szemecskéi mindenkor a minden oldal- 

 ról jól kifejlődött nyálkába voltak ágyazva, és nem lehetetlen, hogy a Cymato- 

 pJeura-k táplálkozásánál is szerepeltek. Ebből az tűnik ki, hogy a Cymaio- 

 pleura-k a saprophytismus felé hajlanak, mit igazolni látszik még az a körül- 

 mény is, hogy Karsten újabban ivartalan auxospora-képződést észlelt a Cymato- 

 pleura-n, holott azok eredetileg ivaros úton létesítették auxospora ikat (Pfitzer). 

 A saprophytismus tehát már az auxospora-képződést is módosította volna. 



(Dolgozat a Paedagogium biológiai laboratóriumából.) 



Győrffy István: Megjegyzések a Polytrichum ohioense 

 és P. decipiens faji önállóságának ismeretéhez.* 



(2 eredeti rajzzal.) 



A lombosmohák két érdekes tagjáról, a Polytrichum ohioense Ren. et 

 Card. és Polytr. decipiens LiMPR.-ről a bryologia jelenlegi álláspontja szerint 

 nem a legvilágosabb képünk van. Kétséges lehet még mindig többek előtt, 

 hogy e két moha egy és ugyanaz, vagy két különböző fajjal van-e dolgunk. 



A dolog érdekessége megérdemli, hogy behatóbban foglalkozzunk e kér- 

 déssel, és amennyire lehet, tisztázzuk a meglehetősen, sokszor éppen ellentétes 

 és zavaros nézeteket. 



Mielőtt tárgyalásomba kezdenék, a hála és a köszönet adóját rovom 

 le dr. Richter Aladár, kolozsvári egyetemi tanár úrnak, hogy a vezetése alatt 

 álló intézet gyűjteményében levő példákat rendelkezésemre bocsátotta, és azokon 

 még régebben (1904. június) vizsgálatokat ejthettem meg; köszönettel és hálá- 

 val tartozom dr. Filarszky Nándor úrnak is, a Magyar Nemzeti Múzeum 

 növénytani osztályigazgatójának, aki lekötelező szí^'ességgel bocsátotta rendel- 

 kezésemre a vezetése alatt álló intézet könyvtárának a szakirodalmából azokat 

 a műveket, amelyekre szükségem volt. 



« » 



A Polytrichum ohioense-t F. Renauld ésJ. Cardot írták le** 1885ben ; 

 a Polytr. decipiens-i pedig Limpricht 1890-ben;*** később Limpricht 

 a Polytrichum decipiens-i és Polytr. ohioimse-i ugyanazon fajnak ismeri el és 

 kijelenti, hogy a Polytr. ohioense-t illeti meg az elsőbbség.^ 



* Előterjesztette Szurák János a növénytani szakosztálynak 1906. évi 

 április 25-ikén tartott ülésén. 



** Notice sur quelques Mousses de l'Amérique du Nord. — Revuc Bryologique. 

 1885. Nr. 1. pp. 11—12. 



**" 68. Jahresbericht der schlesischen Gesellschaft für vaterlándische Kultur. 1890. 

 II. p. 93. 



t Die Laubmoose Deutschl., Oesterr. u. d. Schweiz. Leipzig 1895. II. Bd. p. 853. 



